འཇམ་མཉེན་པད་མའི་འདབ་མ་རབ་རྒྱས་པའི། །ཟེའུ་འབྲུའི་ལྟེ་བར་
ཟླ་བའི་དཀྱིལ་འཁོར་སྟེང༌། །ལྡེམ་ལྡེམ་ཡིད་འོང་མཛེས་པ་ལྷ་མོའི་སྐུ། །རྒྱལ་བ་
ཀུན་གྱི་ཡུམ་དེར་གསོལ་བ་འདེབས། །མར་གད་རྡུལ་མང་བརྩེགས་པའི་ལྷུན་པོ་
ལ། །ཉི་མ་འབུམ་གྱིས་འཁྱུད་པའི་གཟི་འོད་ཅན། །ཞལ་ཁྱིམ་འཛུམ་གྱིས་འགྲོ་བ་
མ་ལུས་པའི། །དབུགས་དབྱུང་ཕན་བདེ་སྩོལ་བའི་མཆོག་སྦྱིན་མཁན། །འཇའ་
ཚོན་ལྟར་བཀྲ་མ་འདྲེས་སྤྱན་གྱི་དཀྱུས། །འགྲོ་ལ་རྗེས་སུ་བརྩེ་བས་རིང་(༡༨ན)པོར་
བརྐྱངས། །ཨུཏྤལ་སྔོན་པོའི་ཚལ་ལ་འགྲན་བཟོད་པའི། །སྨིན་མའི་འཁྲི་ཤིང་གཡོ་
བའི་ཟློས་གར་བསྒྱུར། །བུང་བ་ལྟར་གནག་དབུ་སྐྲའི་ཐོར་ཚུགས་ནི། །གསིལ་བུར་
བབས་པས་ཕྲ་ལྡེམ་རྐེད་སྐབས་ནོན། །རབ་དམར་མཆུ་སྒྲོས་ཅུང་ཟད་འཛུམ་པ་
ཡིས། །ཐགས་བཟང་ཚེམས་དཀར་བཞི་བཅུ་ངོམ་པ་བཞིན། །ཕྱག་གཡས་མཆོག་
སྦྱིན་ཕྱག་རྒྱས་འགྲོ་བ་ཀུན། །འཇིགས་པ་བརྒྱད་ལས་ཉེ་བར་སྐྱོབ་མཛད་ཅིང༌། །
གཡོན་པའི་མཐེབ་སྲིན་གྱིས་བཟུང་ཨུཏྤ་ལའི། །ཕོན་པོ་རྣ་བའི་གོང་དུ་གཡུར་ཟ་
ལྡེམ། །སྐྱིལ་ཀྲུང་ཕྱེད་པའི་ཉམས་དང་ལྡན་པ་ཡི། །ཞབས་ཟུང་སེན་མོའི་དམར་
འོད་ཉི་གཞོན་གྱི། །མདངས་དང་ལྡན་ཡང་འཇམ་མཉེན་པདྨའི་གདན། །སྙིགས་
པར་མ་གྱུར་འདི་ཀོ་ཨེ་མ་མཚར། །གསེར་སྦྱངས་བཙོ་མའི་མདངས་དང་ལྡན་པ་
ལ། །སྣ་ཚོགས་རིན་ཆེན་ཕྲ་ཡི་རྒྱན་སྤྲས་པའི། །རབ་སྙན་སིལ་སིལ་གདུ་བུའི་སྒྲ་
ལྡན་པ། །འཆི་མེད་ལྷ་མོའི་ཚོགས་ཀྱི་མཛེས་པ་འཕྲོག །སྐུ་སྟོད་འཇམ་མཉེན་དར་
གྱི་ན་བཟའ་ཅན། །པཉྩ་ལི་ཀའི་གོས་བཟང་རྣམ་པར་མཛེས། །རྐེད་ཕྲ་འདོད་པའི་
ནུ་མ་མངོན་རྒྱས་པས། །ཟག་མེད་བདེ་ཆེན་འགྲོ་ལ་ངོམ་པ་བཞིན། །མཛེས་ཤིང་
ཡིད་འོང་འཆི་མེད་ལྷ་མོའི་གཟུགས། །མཐོང་བས་དོན་ལྡན་རྒྱལ་ཀུན་འཕགས་མའི་
སྐུ། །ལྟ་བས་ངོམ་པ་མེད་པ་མཚན་དཔེའི་དཔལ། །སྐལ་བཟང་མིག་གི་བདུད་རྩི་སྔ་
ན་མེད། །རྒྱུད་མང་གླུ་ལས་དམ་པའི་ཆོས་ཀྱི་སྒྲ། །རབ་སྙན་རྣ་བའི་ཡུལ་གྱི་དགའ་
་
27

རྒྱལ་དབང་ལྔ་པ་ངག་དབང་བློ་བཟང་རྒྱ་མཚོའི་གསུང་འབུམ། ༼བ༽
༡༡༢།
སྟོན་ཅན། །རྨད་བྱུང་གཏན་བདེ་སྩོལ་བའི་མཛའ་ན་མོ། །ཚངས་པའི་དབྱངས་སྙན་
དྲུག་ཅུར་ལྡན་དེ་འཇེབས། །ཀུན་གཟིགས་ཡེ་ཤེས་མ་ལ་ཡ་ཡི་དྲི། །སྲིད་ཞིའི་ཚ་
གདུང་འཇོམ་(༡༨བ)པའི་ཆོ་ག་མཁན། །ཕན་བདེའི་རེག་བྱའི་འབྱུང་ཁུངས་གཅིག་པུ་
པ། །མ་ཕྱིས་དྲི་མ་མེད་པའི་ཨཱ་དརྒ། །དེ་ལྟར་ཁྱོད་ཀྱི་ཡོན་ཏན་རྒྱ་མཚོ་ལས། །ཅུང་
ཟད་བསྟོད་ཅིང་གསོལ་བ་བཏབ་པའི་མཐུས། །ཚེ་རབས་ཀུན་ཏུ་རྗེ་བཙུན་འཕགས་
མ་ཡིས། །དགྱེས་བཞིན་རྗེས་སུ་འཛིན་པའི་རྒྱུར་གྱུར་ཅིག །ནད་གདོན་རིམས་
འཁྲུག་དུས་མིན་འཆི་བ་དང༌། །སེང་གེ་གླང་ཆེན་སྨྱོན་པ་མེ་དང་སྦྲུལ། །ལྕགས་
སྒྲོག་ཤ་ཟ་རྒྱ་མཚོའི་འཇིགས་ཆེན་བརྒྱད། །མི་མཐུན་ཀུན་ལས་རྣམ་པར་བསྲུང་དུ་
གསོལ། །ཚེ་དང་བསོད་ནམས་མངའ་ཐང་དཔལ་འབྱོར་སོགས། །ཕུན་ཚོགས་ལེགས་
པའི་ཡོན་ཏན་མ་ལུས་པ། །དཀར་པོའི་ཕྱོགས་ཀྱི་ཆུ་ཤེལ་དབང་པོ་ཡི། །ཆ་ཤས་ཇི་
བཞིན་གོང་དུ་རྒྱས་པར་མཛོད། །རིགས་བརྒྱུད་ཆུ་བོའི་རྒྱུན་ལྟར་རབ་འཕེལ་ཞིང་། །
སྦྲུམ་མ་རྣམས་ཀྱང་ནད་མེད་བདེ་བར་བཙའ། །བདེ་སྐྱིད་དཔལ་ལ་ལོངས་སུ་སྤྱོད་
པ་ཡི། །དགའ་སྟོན་སྩོལ་ཞིག་རྗེ་བཙུན་ལྷག་པའི་ལྷ། །མདོར་ན་འདི་ཕྱི་བར་དོ་
ཐམས་ཅད་དུ། །རྗེ་བཙུན་སྒྲོལ་མ་ཁྱེད་ཀྱིས་རྗེས་བཟུང་སྟེ། །དོན་གཉིས་འདོད་
པའི་རེ་བ་མ་ལུས་པ། །ལྷུན་གྲུབ་ཡིད་བཞིན་ནོར་མཆོག་སྩལ་དུ་གསོལ། །ཅེས་རྗེ་
བཙུན་སྒྲོལ་མ་ལ་བསྟོད་ཅིང་གསོལ་བ་འདེབས་པའི་ཚིགས་སུ་བཅད་པ་འདི་ནི།
G2]= (399 《qi
དཔོན་མོ་ཕུན་ཚོགས་སྒྲོལ་མས་བསྐུལ་བའི་ངོར། ཟ་ཧོར་གྱི་བནྡེས་ར་ས་འཕྲུལ་
སྣང་དུ་སྦྱར་བའི་ཡི་གེ་པ་ནི་འཇམ་དཔལ་ལོ། །